# Arkadij Naiditsch

Arkadij Naiditsch (Riga, 25 d'octubre de 1985), és un jugador d'escacs alemany, d'origen letó, que té el títol de Gran Mestre des de 2001, quan va esdevenir el més jove alemany en assolir el títol de GM, a l'edat de 15 anys i 6 mesos. Des del maig de 2015 juga per l'Azerbaidjan.
A la llista d'Elo de la FIDE del desembre de 2021, hi tenia un Elo de 2645 punts, cosa que en feia el jugador número 5 (en actiu) de l'Azerbaidjan, i el 105è millor jugador al rànquing mundial. El seu màxim Elo va ser de 2737 punts, a la llista de desembre de 2013 (posició 18 al rànquing mundial).

## Resultats destacats en competició

El 2005 guanyà clarament el torneig d'elit Dortmund Sparkassen, per davant dels GMs punters Loek Van Wely, Vesselín Topàlov, Piotr Svídler, Vladímir Kràmnik, Michael Adams, i Péter Lékó. A finals d'any, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una raonable actuació i fou eliminat en segona ronda per Ievgueni Baréiev.
L'agost de 2006, fou segon al Campionat del món júnior d'Escacs960, perdent contra Pendyala Harikrishna per 3½-4½ a la final.
El 2007, guanyà, a Ghert, el Campionat d'Alemanya. El mateix any guanyà la President's Cup a Bakú (superant, entre d'altres, Vadim Malakhatko, Loek van Wely, i Aleksei Fiódorov)
El 2011 va guanyar el 15è obert internacional Neckar amb un gran resultat de 8.5/9 punts, (un punt sencer per davant d'Arik Braun i David Baramidze), i trencant així per primer cop en la seva carrera la barrera dels 2700 punts Elo.
El febrer de 2013 fou cinquè al primer Grenke Chess Classic, un torneig de categoria XIX (el campió fou Wiswanathan Anand). L'agost de 2013 empatà als llocs 3r-4t al fort Torneig Dortmund Sparkassen, amb Péter Lékó (el campió fou Michael Adams).
El setembre del 2014 fou el vencedor del 2n Grenke Chess Classic amb 5 punts de 7, un punt més que els segons classificats, Daniel Fridman i David Baramidze.
Entre el 2 i el 9 de febrer de 2015 empatà al primer lloc al fort 3r Grenke Chess Classic, un Cat. XX, amb 4½ punts, tot i que quedà segon en ser derrotat al desempat pel campió del món, Magnus Carlsen.

### Participació en competicions per equips

Naiditsch ha participat, representant Alemanya, en dues Olimpíades d'escacs, els anys 2006 i 2008 (amb un total de 11½ punts de 20 partides, un 57,5%).
Taula de participacions en olimpíades :
| Any | Olimpíada | Ciutat | Elo propi | Tauler | Partides | Guanyades | Taules | Perdudes | % | Posició indiv. | Posició equip |
| 2006 | XXXVII Olimpíada | Torí | 2664 | 1r | 10 | 4 | 4 | 2 | 60,0% | 31 | 15 |
| 2008 | XXXVIII Olimpíada | Dresden | 2678 | 1r | 10 | 3 | 5 | 2 | 55,0% | 19 | 13 |

## Notes i referències

* ↑ «Nota biogràfica d'Arkadij Naiditsch» (en anglès). Chessgames.com. [Consulta: 19 novembre 2015].
* ↑ «"Rànquing d'escaquistes per federació: Azerbaidjan"» (en anglès). lloc web de la FIDE. [Consulta: 28 desembre 2021].
* ↑ Posició al rànquing mundial i evolució Elo de Arkadij Naiditsch «benoni.de» (en alemany). Arxivat de l'original el 2013-12-03. [Consulta: 19 novembre 2015].
* ↑ «Dortmund Sparkassen Chess Meeting 2005» (en anglès). chess.gr. Arxivat de l'original el 2011-09-27. [Consulta: 28 novembre 2011].
* ↑ «Classificació i partides de l'edició de 2005 del torneig Dortmund Sparkassen» (en anglès). chessgames.com. [Consulta: 28 novembre 2011].
* ↑ «Lloc web oficial de la Copa del món de 2005» (en anglès). [Consulta: 28 novembre 2011].
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ Crowther, Mark. «FIDE World Chess Cup 2005» (en anglès). The Week in Chess 580, 19-12-2005. Arxivat de l'original el 2012-02-01. [Consulta: 28 novembre 2011].
* ↑ Chess Classic Chess960 results, Anand and Aronian simuls, Chessbase, 17 d'agost de 2006 (en anglès). (anglès)
* ↑ «TeleSchach / 78. Deutsche Schach Meisterschaft 2007 Bad Königshofen» (en alemany). [Consulta: 28 novembre 2011].
* ↑ «Llista de guanyadors del Campionat d'Alemanya d'escacs» (en alemany). schachbund.de. Arxivat de l'original el 2008-06-08. [Consulta: 28 novembre 2011].
* ↑ «Tournament report July 2007: 2nd President's Cup». FIDE. [Consulta: 28 novembre 2011].
* ↑ «Arkadij Naiditsch wins convincingly the 15th International Neckar Open» (en anglès). Chessdom. Arxivat de l'original el 2021-03-01. [Consulta: 28 novembre 2011].
* ↑ «Resultats i classificació del Grenke Chess Classic, edició de 2013». Arxivat de l'original el 2019-05-01. [Consulta: 24 abril 2019].
* ↑ «Michael Adams guanya el Torneig Dortmund Sparkassen Chess 2013» (en anglès). FIDE, 05-08-2013. [Consulta: 5 març 2014].
* ↑ «Resultats i partides de l'edició 2014 del Grenke Chess Classic». chessgames.com. [Consulta: 11 febrer 2015].
* ↑ «Carlsen wins GRENKE Classic after armageddon tie-break» (en anglès). The Week In Chess. [Consulta: 27 abril 2019].
* ↑ «Composició dels equips participants a l'Olimpíada d'escacs de Dresden 2008» (en anglès). Chessdom.com. [Consulta: 28 novembre 2011].
* ↑ «Fitxa d'Arkadij Naiditsch, Olimpíades d'escacs» (en anglès). OlimpBase. [Consulta: 28 novembre 2011].
* ↑ «Base de dades de competicions per equips d'escacs» (en anglès). OlimpBase. [Consulta: 3 octubre 2010].

## Enllaços externs

* Posicions crítiques de les seves partides a «wtharvey.com» (en anglès). [Consulta: 24 novembre 2011].
* Estimació Elo d'Arkadij Naiditsch a «chessmetrics.com». [Consulta: 28 novembre 2011]. (anglès)
* Bartelski, Wojciech. «Fitxa d'Arkadij Naiditsch a OlimpBase» (en anglès). olimpbase.org. [Consulta: 28 novembre 2011].